CELEX: 22022D1070
Language: mt
Date: 2022-02-04 00:00:00
Title: Deċiżjoni tal-Kumitat Konġunt taż-ŻEE Nru 22/2022 tal-4 ta’ Frar 2022 li temenda l-Anness XX (Ambjent) tal-Ftehim dwar iż-ŻEE [2022/1070]

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 175/37
               
            
         DEĊIŻJONI TAL-KUMITAT KONĠUNT TAŻ-ŻEE Nru 22/2022
         tal-4 ta’ Frar 2022
         li temenda l-Anness XX (Ambjent) tal-Ftehim dwar iż-ŻEE [2022/1070]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2021/1416 tas-17 ta’ Ġunju 2021 li jemenda d-Direttiva 2003/87/KE tal-Parlament Ewropew u tal-Kunsill, fir-rigward tal-esklużjoni ta’ titjiriet li jidħlu mir-Renju Unit mill-iskema tal-Unjoni għall-iskambju tal-kwoti tal-emissjonijiet (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Jenħtieġ għalhekk, li l-Anness XX tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punt 21al (id-Direttiva 2003/87/KE tal-Parlament Ewropew u tal-Kunsill) tal-Anness XX tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        Jiżdied l-inċiż li ġej:
                        
                                    “—
                                 
                                 
                                    
                                       32021 R 1416: Ir-Regolament Delegat tal-Kummissjoni (UE) 2021/1416 tas-17 ta’ Ġunju 2021 (ĠU L 305, 31.8.2021, p. 1).”
                                 
                              
                  
                        2.
                     
                     
                        It-test tal-adattament (u) jinbidel b'dan li ġej:
                        “Fit-tieni paragrafu tal-annotazzjoni “Avjazzjoni” tal-kolonna “Attivitajiet” tat-tabella fl-Anness I:
                        
                                    (i)
                                 
                                 
                                    it-tieni paragrafu tal-punt (j) u l-punt (k) kif emendati bid-Deċiżjoni Delegata tal-Kummissjoni (UE) 2020/1071 tat-18 ta’ Mejju 2020, u l-punt (l) għandhom japplikaw mill-1 ta’ Jannar 2020,
                                 
                              
                                    (ii)
                                 
                                 
                                    it-tieni paragrafu tal-punt (j) u l-punt (k) kif emendati bir-Regolament Delegat tal-Kummissjoni (UE) 2021/1416 tas-17 ta’ Ġunju 2021, u l-punt (m) għandhom japplikaw mill-1 ta’ Jannar 2021.”
                                 
                              
                  
         
            Artikolu 2
            It-test tar-Regolament Delegat (UE) 2021/1416 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fil-5 ta’ Frar 2022, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-4 ta’ Frar 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 305, 31.8.2021, p. 1.
         
            (*)  Ma huwa indikat l-ebda rekwiżit kostituzzjonali.